У складу са чланом 137. и 138. Закона о спорту („Службени гласник РС“, broj 10/2016), чланом 1. – 5. 12. и 21. Правилника о одобравању и финансирању програма којима се задовољавају потребе и интереси грађана у области спорта у општини Мало Црниће („Службени гласник општине Мало Црниће“, број 1/2017 и 11/2019), чланом 76. Статута општине Мало Црниће („Службени гласник општине Мало Црниће", број 3/2019 и 2/2022) и чланом 2. став 1. тачка 26. Одлуке о Општинском већу општине Мало Црниће („Службени гласник општине Мало Црниће“, број 4/2019),

 Општинско веће општине Мало Црниће данa 23. октобар 2023. године, расписује

**ЈАВНО ОБАВЕШТЕЊЕ И ЈАВНИ ПОЗИВ**

**ЗА ФИНАНСИРАЊЕ**/**СУФИНАНСИРАЊЕ ГОДИШЊИХ ПРОГРАМА/ПРОЈЕКАТА У ОБЛАСТИ СПОРТА НА ТЕРИТОРИЈИ**

**ОПШТИНЕ МАЛО ЦРНИЋЕ ЗА 2024. ГОДИНУ**

**I**

**ПРЕДМЕТ КОНКУРСА**

Јавно обавештење и јавни позив носиоцима програма да доставе предлоге својих годишњих програма/пројеката за 2024. годину, одвојено за сваку активност из области спорта из члана 137. став 1. Закона о спорту, на прописаном обрасцу.

 Средства за годишње програме/пројекте по овом Јавном обавештењу и јавном позиву обезбеђују се буџетом општине Мало Црниће за 2024. годину у оквиру Програма 14- Развој спорта и омладине, функција - Услуге рекреације и спорта, позиције и економске класификације - Дотације невладним оганизацијама. Финансијска средства за годишње програме/пројекте спортских организција, опредељују се за финансирање:

1. Годишњих програма/пројеката спортских организација (клубова) са територије општине Мало Црниће, којима се реализује функционисање организација у области спорта у погледу редовних активности (трошкови куповине опреме, реквизита и справа, трошкови котизације, трошкови превоза, трошкови организације такмичења, трошкови суђења и делегата, трошкови лекарских прегледа, трошкови ангажовања спортских стручњака који реализују програм, трошкови штампања публикација и материјала, информисање јавности, обележавање јубилеја спортске, односно друге организације и сл.) и турнира у малом фудбалу.
2. Годишњих програма/пројеката из области рекреативног спорта, односно бављења грађана спортом, посебно деце, омладине, жена и особа са инвалидитетом, предшколског и школског спорта, спортских приредби и традиционалних спортских такмичења у општини Мало Црниће, одржавања спортских објеката и осталих потреба грађана из области спорта.

**II**

Програми/пројекти којима се задовољавају потребе и интереси грађана у области спорта могу бити одобрени уколико испуњавају критеријуме у погледу предлагача, носиоца, садржине и квалитета и финансирања програма/пројеката.

Предлоге годишњих програма/пројеката подносе организације у области спорта са седиштем на територији општине Мало Црниће, а све у складу са Правилником о одобравању и финансирању програма којима се задовољавају потребе и интереси грађана у области спорта у општини Мало Црниће.

**Носилац програма/пројекта мора**:

 1. да буде регистрован у складу са Законом;

 2. да буде уписан у националну евиденцију у складу са Законом;

1. да искључиво или претежно послује на недобитној основи, ако Законом није друкчије одређено;
2. да има седиште на територији општине Мало Црниће, ако Законом или овим правилником није другачије утврђено;
3. да је директно одговоран за припрему и извођење програма/пројеката;
4. да је претходно обављао делатност најмање годину дана;
5. да испуњава, у складу са Законом, прописане услове за обављање спортских активности и делатности;
6. да је са успехом реализовао одобрени програм/пројекат, уколико је био носилац програма/пројекта ранијих година;
7. да располаже капацитетима за реализацију програма/пројекта;

10. да буде члан одговарајућег надлежног националног гранског спортског

 савеза.

**Носилац програма/пројекта не може да:**

* буде у поступку ликвидације, стечаја и под привременом забраном обављања

делатности;

* има блокаду пословног рачуна, пореске дугове или дугове према организацијама

социјалног осигурања и

* буде у последње две године правноснажном одлуком кажњен за прекршај или

привредни преступ у вези са његовом делатношћу.

**III**

Предлагачи програма/пројекта своје предлоге по јавном позиву достављају **обавезно** на одговарјућим апликационим формуларима, који су саставни део Јавног обавештења и јавног позива за финансирање/суфинансирање годишњих програма/пројеката у области спорта на територији општине Мало Црниће за 2024. годину, који су објављени на званичном сајту општине Мало Црниће. Све наводе из пријаве својих програма/пројеката морају доказати одговарајућим приложеним документима.

 Спортске организације које су у систему такмичења, морају доставити сву пратећу документацију која ће доказати све елементе који су наведени у пријави програма/пројекта.

 Учесници по јавном позиву уз пријаву, прилажу документацију прописану јавним позивом по појединим обрасцима, као и додатну документацију на захтев комисије.

 Комисија може затражити разговор са подносиоцима програма/пројекта.

 **ДОКУМЕНТАЦИЈА КОЈА ТРЕБА ДА СЕ ДОСТАВИ**

 Подносилац предлога програма/пројекта је обавезан да достави следећу документацију:

* пропратно писмо,
* попуњен и оверен образац предлога програма/пројекта,
* ЦД/флеш са предлогом програма/пројекта,
* копија решења о упису у надлежни регистар, са ПИБ-ом,
* одлука надлежног органа носиоца програма/пројекта о утврђивању предлога

 годишњег програма/пројекта,

* копија Статута спортске организације,
* потврда да је члан одговарајућег надлежног националног гранског спортског

 савеза,

* финансијски план за 2024. годину,
* изјава овлашћеног лица да не постоје законске препреке за учешће на јавном

 позиву,

* остала акта у складу са захтевима обрасца програма.

**IV**

 **ПОДНОШЕЊЕ ПРЕДЛОГА**

Документација се подноси у фотокопији у папирном и електронском облику (ЦД/флеш). Носиоци програма/пројекта подносе предлог програма/пројекта на јавно обавештење и јавни позив са комплетном документацијом, коју достављају у затвореној коверти лично преко писарнице Општинске управе општине Мало Црниће или препорученом пошиљком на адресу Општинска управа општине Мало Црниће – Стручна комисија за оцену програма и пројеката којима се задовољавају потребе и интереси грађана у области спорта у општини Мало Црниће, 12311 Мало Црниће, ул. Бајлонијева бр. 119. На коверти обавезно назначити пуно име и адресу пошиљаоца, навести за које јавно обавештење и који јавни позив подноси се пријава и ставити обавезно ознаку НЕ ОТВАРАТИ.

Комисија врши стручни преглед и процену квалитета програма/пројеката организација у области спорта и даје оцену поднетих предлога на основу закона и Правилника о одобравању и финансирању програма којима се задовољавају потребе и интереси грађана у области спорта у општини Мало Црниће и доставља Општинском већу утврђен предлог за одобравање програма/пројекта у року од 15 дана од дана подношења предлога.

 Општинско веће, на основу предлога Комисије доноси коначну одлуку о избору програма/пројеката којом се из буџета општине Мало Црниће додељују средства.

По доношењу коначне одлуке о одобрењу средстава по овом јавном обавештењу и јавном позиву од стране Општинског већа, председник општине закључује уговор са сваким носиоцем програма/пројекта чији је програм/пројекат одобрен.

 Одлука о утврђивању програма/пројеката у области спорта за које се одобравају дотације доставља се појединачно, сваком учеснику јавног обавештења и јавног позива.

**V**

**РОК ПРИЈАВЉИВАЊА**

 Јавно обавештење и јавни позив се објављује преко средстава информисања, на огласној табли Општинске управе општине Мало Црниће, у „Службеном гласнику општине Мало Црниће“ и на званичном сајту Општине.

Пријаве се подносе у року од 15 дана од дана објављивања јавног обавештења и јавног позива на интернет страници општине Мало Црниће.

 Непотпуне и неблаговремене пријаве неће се разматрати.

 Комплетна конкурсна документација се може преузети лично на адреси Општинске управе општине Мало Црниће и са званичног сајта општине Мало Црниће: [www.opstinamalocrnice.](http://www.opstinamalocrnice.)rs

 Корисници добијених средстава се обавезују да у прописаном року од 15 дана од дана реализације програма и пројеката доставе образложене периодичне (полугодишње) и завршне (годишње) извештаје о реализацији програма и пројеката, са финансијском документацијом Општинском већу општине Мало Црниће, као и на захтев даваоца средстава поднесу образложен извештај о утрошеним средствима, а у складу са одобреним и реализованим програмима и пројектима у 2024. години.

 Све додатне информације се могу добити лично или на телефон Општинске управе Мало Црниће 012/280-016.

Број: 06-68/2023-4

У Малом Црнићу, 23. октобар 2023. године

**ОПШТИНСКО ВЕЋЕ ОПШТИНЕ МАЛО ЦРНИЋЕ**

 **ПРЕДСЕДНИК,**

 **Малиша Антонијевић, с.р.**